
EMBIEMATA IN CICERONIS ORATIONE II IN ANTONIUM. 



Multa nos in Ciceronis orationibus etiamnunc ludificantur 
sciolorum emblemata et additamenta, quibus olim Codices 
omnes inquinati fuerunt. Fauca quaedam de genere hoc in- 
dicare iuvat, quibus mihi secunda in Antonium oratio inter- 
polata esse videtur. 

Editur XXII. 55: Ut Helena Troianis, tic iste huic reip. 
[causa belli] causa pestis atque exitii fuit. Insiticia sunt verba 
causa belli. Bellum et exUium in ea re frigide et inepte com- 
ponuntur, nam necessario qui exUii causa fuit, idem belli 
causa, quod exitium attulit, debuit fuisse: itaque quod umim 
atque idem est, nunc recepto scioli additamento ita ponitur 
quasi duo diversa forent. 

In cap. XXV. § 62. Accessit ut Caesare ignaro [quum esset 
ille Alexandriae] beneficio amicorum eius magister equitum consti- 
tueretur. Lectoris annotatio est, quae ex ora libri in textum 
irrepsit quum esset ille Alexandriae. Nil facit ad rem ubi 
locorum tum Caesar fuerit quum Antonius illo ignaro magister 
equitum constitueretur. Satis erat scire Caesarem illius rei 
ignarum fuisse. Nemo eorum, quibus haec scripta sunt, ullo 
modo ignorare poterat Caesarem illo tempore in Aegypto 
fuisse, ut puerile sit de ea re sic eos admoneri. Sciolus 
suum emblema sumsit ex iis quae post pauca sequuntur in 
§ 64. Caesar Alexandria se recepU. 

In cap. XXVII. § 67. editur: Quae Charybdis tam vorax? 
Charybdim dico? quae, si fuit, fuit animal unum: Oceanus, 
medius fidius, vix videtur tot res, tam dissipatas [tam distauti- 
bus in locis positas], tam cito absorbere potuisse. In his, ut 
paucis absolvam, verba tam distantibus in locis positas a sciolo 
interpolata sunt ut interpretaretur quid esset tam dissipatas, 
nisi forte Cicero scripsit tam dissitas, quod est illud ipsum 
tam distantibus in locis positas. 

C. G. Cobet. 



